**André Breton** (francúzsky IPA: [ɑ̃'dʀe bʀə'tɔ̃]) (\* 19. február 1896, Tinchebray, Francúzsko - † 28. september 1966 Paríž) bol francúzsky spisovateľ, básnik a teoretik surrealizmu a jeden z jeho najznámejších zakladateľov. Je tiež autorom *manifestu surrealizmu* z roku 1924.

Životopis
---------

Študoval medicínu a psychiatriu. Počas 1. svetovej vojny pracoval na neurologickom oddelení nemocnice v Nantes, kde sa stretol s duchovným synom Alfreda Jarryho, Jacquesom Vaché, ktorého anti-sociálny postoj a pohŕdanie zaužívanými umeleckými tradíciami silne ovplyvnili mladého Bretona. Vaché spáchal samovraždu vo veku 24 rokov a jeho listy z obdobia vojny Bretonovi a ďalším boli vydané v roku 1919 vo zväzku nazvanom *Lettres de guerre*, pre ktorý napísal Breton štyri úvodné eseje.

Od dadaizmu k surrealizmu
-------------------------

V roku 1919 Breton založil revue *Littérature* spolu s Louisom Aragonom a Philippom Soupaultom. Spojil sa tiež s dadaistom Tristanom Tzarom. V roku 1924 pomáhal pri založení *Centrale Surréaliste*. V *Les Champs Magnétiques*, spoločnom diele s Philippom Soupaultom, použil princípy automatického písania v praxi. V roku 1924 vydal *Surrealist Manifesto (Manifest surrealizmu)* a od tohto roku tiež vydával *La Révolution surréaliste*. Okolo neho sa vytvorila skupina umelcov: Philippe Soupault, Louis Aragon, Paul Éluard, René Crevel, Michel Leiris, Benjamin Peret, Antonin Artaud a Robert Desnos.

Pod Bretonovym vedením ovplyvnil surrealizmus všetky oblasti umenia, a viedol k otázke vzniku ľudského porozumenia a ľudských dojmov z vecí a diania. V roku 1938 kultúrna komisia francúzskej vlády dovolila Bretonovi vycestovať do Mexika. To mu poskytlo možnosť stretnúť sa s Trockým. Breton a ďalší surrealisti hľadali útočisko počas dlhej cesty loďou z Pátzcuaro do surrealistického mesta Erongaricauro. Diego Rivera a Frida Kahlo boli medzi návštevníkmi, skrytí v spoločnosti intelektuálov a umelcov. Breton a Lev Davidovič Trockij spolu napísali *Pour un art révolutionnaire indépendent* (vydaná pod menom Bretona a Diega Riveru), ktorá bola nazývaná "kompletnou slobodou umenia", ktorá sa stala čoraz ťažšou z pohľadu situácie, v ktorej sa začal nachádzať svet.

40. roky 20. storočia
---------------------

Na začiatku 2. svetovej vojny Breton opäť pracoval ako zdravotník vo francúzskej armáde (mal hodnosť desiatnika). Vichystická vláda zakázala jeho literárne diela ako *"veľmi popierajúce národnú revolúciu"*. 
 a v roku 1941 Breton našiel útočisko v USA a Karibiku. Tu sa zoznámil so spisovateľkou z Martiniku, a neskôr napísal úvod k jej dielu *Cahier d'un retour au pays natal* z roku 1947. Počas svojho exilu v New Yorku sa stretol s Elisou Clarovou, Čilankou, ktorá sa stala jeho treťou manželkou. V roku 1944 spolu cestovali do Gaspésie v Québecu, Kanada, kde napísal *Arcane 17*, knihu, ktorá vyjadrovala jeho obavy z 2. svetovej vojny, opisovala zázraky Rocher Percé a severovýchodného konca Severnej Ameriky a oslavovala jeho novonájdenú lásku k Elise.

Neskorší život
--------------

Breton sa vrátil do Paríža v roku 1946, kde protestoval proti kolonializmu vo Francúzsku (napr. ako signatár *Manifesto of the 121* proti alžírskej vojne za nezávislosť) a pokračoval, až do svojej smrti, v podporovaní druhej skupiny surrealistov vo forme výkladov a recenzií kníh (*La Brèche*, 1961-1965). V roku 1959 zorganizoval výstavu v Španielsku na oslavu 40. výročia surrealizmu, nazvanú *Homage to Surrealism*, ktorá predstavila diela Salvatora Dalího, Joana Miró, Enrigua Tábara a Eugenia Granella.

André Breton zomrel v roku 1966 vo veku 70 rokov a bol pochovaný na parížskom cintoríne *Cimetière des Batignolles*.

Osobný život
------------

Bol ženatý tri razy: 

* jeho prvou manželkou sa stala Simone Kahnová
* s druhou manželkou Jacqueline Lambaovou mal svoje jediné dieťa, dcéru Aube
* Jeho treťou manželkou sa stala Elisa Clarová

Breton bol zapáleným zberateľom umenia, etnografických materiálov a nezvyčajných šperkov. Zaujímal sa obzvlášť o materiály zo severozápadného pobrežia Severnej Ameriky. Keď v roku 1931 musel čeliť finančnej kríze, väčšina jeho zbierky (podľa jeho priateľa Paula Éluarda) predaná v dražbách. Následne obnovil svoju zbierku, ktorú chránili členovia jeho rodiny od jeho smrti až do roku 2003, kedy sa jeho knihy, umenie a etnografické materiály dostali do aukčnej siene Camels Cohen.

Dielo
-----

* 1919 - *Mont De Piéte*
* 1920 - *Les Champs Magnétiques*
* 1924 - *Manifeste Du Surréalisme*
* 1924 - *Les Pas Perdus*
* 1924 - *Poisson Soluble*
* 1924 - *Un Cadavre*
* 1926 - *Legitime Défense*
* 1926 - *Le Surréalisme Et Le Peinture*
* 1928 - *Nadja*
* 1930 - *L'immaculée Conception*
* 1930 - *Second Manifeste Du Surréalisme*
* 1930 - *Ralentir Travaux*
* 1932 - *La Révolver Á Cheveux Blancs*
* 1932 - *Les Vases Communicants*
* 1934 - *Qu'est-Ce Le Que Le Surréalisme*
* 1934 - *L'air Et L'eau*
* 1934 - *Point Du Jour*
* 1935 - *Position Politique Du Surréalisme*
* 1936 - *Notes Sur La Poésie* (spoluautor Paul Éluard)
* 1937 - *L'amour Fou*
* 1937 - *Earthlight*
* 1938 - *Dictionnaire Abrége Du Surréalisme* (spoluautor Paul Éluard)
* 1940 - *Fata Morgana*
* 1940 - *Anthologie De L'humour Noir*
* 1945 - *Arcane 17*
* 1946 - *Jeunes Cerisiers Garantis Contre Les Lièvres*
* 1947 - *Ode À Charles Fourier*
* 1947 - *Yves Tanguy*
* 1948 - *Poèmes 1919-48*
* 1948 - *La Lampe Dans L'horloge*
* 1948 - *Martinique, Charmeise De Serpents*
* 1952 - *Entretiens*
* 1953 - *La Clé Des Champs*
* 1954 - *Farouche À Quatre Feuilles*
* 1955 - *Les Manifestes Du Surrealisme*
* 1957 - *L'art Magique*
* 1961 - *Constellations*
* 1969 - *Selected Poems*
* 1970 - *Perspective Cavalière*
* 1978 - *What Is Surrealism? Selected Poems*
* 1982 - *Poems Of André Breton*

Referencie
----------

* *André Breton: Surrealism and Painting*
* André Breton: *Manifestoes of Surrealism* ISBN 0-472-06182-8

1. ↑  "Andre Breton and the First Principles of Surrealism" by Franklin Rosemont, 1978 (ISBN 0-904383-89-X)

Iné projekty
------------

Commons
* Spolupracuj na Commons Commons ponúka multimediálne súbory na tému **André Breton**

Externé odkazy
--------------

* André Breton's workshop
* The Manifesto of Surrealism (1924) Archivované 2010-08-01 na Wayback Machine
* André Breton's *Nadja*


|  |  |
| --- | --- |
| Portal | Literárny portálFrancúzsky portál |

Autoritné údaje: * abART: 13395
* BnF: 118939509
* GND: 118515187
* ISNI: 0000 0001 2131 789X
* LCCN: n80036675
* NK ČR: jn19990001080
* SNK: 175805
* ULAN: 500125870
* VIAF: 49222341
* WorldCat: lccn-n80036675